Трајан Петровски

**Трајан Петровски** (31 јануари 1939, с. Арбиново, Дебрца, — 28 март 2021, Скопје) бил македонски поет, раскажувач, романописец, публицист, преведувач и полемичар. 

## Животопис
Петровски дипломирал право во Скопје, а потоа имал богата дипломатска кариера. Бил амбсадор на СФРЈ и на Македонија во Египет, Турција, Саудиска Арабија, Обединети Арапски Емирати, Узбекистан, Казахстан, Азербејџан и Киргистан. Покрај тоа, бил секретар и претседател на Друштвото на писателите на Македонија, претседател на Советот на Струшките вечери на поезијата и член на македонскиот ПЕН центар.

Петровски бил во брак со Верка Петровска со која имал два сина: Горан и Александар.

## Творештво
Во однос на тематската преокупација, дел од поезијата на Петровски е свртена кон тешкиот живот на селанецот и кон судбината на човекот, воопшто, додека во прозата се застапени теми и мотиви поврзани со селскиот живот, раскажани со мошне необичен јазик, небаре позајмен од народниот раскажувач.

## Библиографија
Петровски е автор е на следниве дела:
* И падина и гороцвет (поезија, 1964)
* Опаленик (поезија, 1967)
* Водици (поезија, 1969)
* Благослов на лебот (поезија, 1969)
* Дреновина (поеизја, 1971)
* Вовчето Киро (роман за деца, 1973)
* Ни ден ни гробница (поезија, 1974)
* Говорот на селаните (позија, 1979)
* Време Литово и Аждерово (раскази, 1982)
* Запеј, запеј (поезија за деца, 1982)
* Старо лозје (поезија, 1983)
* Сфинга (поезија, 1985)
* Девствена причесна (роман, 1985)
* Асхаровци (роман, 1987)
* Разговори со Прличев (позија, 1989)
* Анадолските ветрови (поезија, 1993)
* Босфорски завештение (поезија, 1996)
* Верување во Охрид (поезија, 1996)
* Живеам во Азија (поезија, 2000)
* Беседења по дервишки (поезија, 2000)
* Пукнатина (поезија, 2005)
* Амбисот. Жената (поезија, 2010)
* Каде со иднината (поезија, 2012)
* Со кого можам да зборувам денес (поезија, 2012)
* Главата в торба (поезија, 2014)
* Кога ѕверот ќе дојде (поезија, 2017)
* Јас и Црна Арапина (поезија, 2017)
* Заклетва за простодушните (роман)
* Дервишки прстен (роман)
* Непорабена месечина (роман)
* Здравица за потомците (роман)
* Македонскиот фараон (роман)
* Саркофагот на македонската земја (роман)
* Бела чума (роман)
* Црвоточина (роман)
* Задгробен разум (роман)
* Откривање на вечноста
* Анадолски дипломатски летопис (мемоари) 
* Смалувањето на човекот
* Каирска магија
* Горчлив австралиски патопис
* Житија караормански
* Озрачување на стварноста
* Севселенски раскази
* Жезолот на Патријархот

Исто така, тој е автор на неколку антологиски избори: Слепиот харфист, Читање на папирусите, Антологија на современата египетска поезија, Антологија на малезиската поезија, препеви од „Книгата на мртвите“ и др. Неговите песни се застапени во бројни антологиски избори во Македонија и во странство. Поезијата на Петровски е преведена на повеќе од 20 јазици, а одделни книги поезија и проза се објавени на англиски, руски, арапски, турски, кинески, романски, полски, српски, бугарски, албански, азерски и монголски јазик. Тој, пак, преведувал од српско-хрватски и англиски јазик.

Трајан Петровски е носител на неколку значајни домашни и меѓународни книжевни награди и признанија за поезија и проза, како: Рациново признание, Кочо Рацин, Григор Прличев, Ванчо Николески, Златно перо, Златен Јупитер на градот Тоска во Турција, како и на наградата „Св. Климент Охридски“ на градот Охрид за животно дело.

## Наводи

Категорија:Југословенски поети
Категорија:Македонски поети
Категорија:Македонски дипломати
Категорија:Родени во 1939 година
Категорија:Починати во 2021 година
Категорија:Луѓе од Арбиново